Επηρεασμός της συμπεριφοράς των φοιτητών σε σχέση με την οδική ασφάλεια. Η περίπτωση του Α.Π.Θ.
Creators: name: Λάζου, Ολγα Κωνσταντίνου
Publisher: name: Aristotle University of Thessaloniki
Year: 2015
Subjects: Επηρεασμός
Φοιτητές
Οδική Ασφάλεια
Influence
Students
Road Safety

description: Από την αρχική εμφάνιση των οχημάτων στην κυκλοφορία και στην αγορά, ο αριθμός των τραυματισμών αυξάνει δραματικά ανάλογα με την αύξηση του αριθμού των οδηγών, των οχημάτων και τον συνολικό αριθμό χιλιομέτρων που καταγράφονται κάθε χρόνο και έχουν χαθεί πολλές ζωές σε αυτοκινητιστικά ατυχήματα. Βασικότερος παράγοντας πρόκλησης ατυχημάτων είναι ο άνθρωπος. Η διερεύνηση της συμπεριφοράς του οδηγού, αποτελεί ένα αντικείμενο ιδιαίτερα σύνθετο και μπορεί να αλλάξει ως αποτέλεσμα της αντιμετώπισης στρεσογόνων καταστάσεων οδήγησης. Η αθροιστική επίδραση του στρες μπορεί να θεωρηθεί ουσιώδης, καθώς δημιουργεί ένα κλίμα έτοιμο να δεχθεί επιθετικές συμπεριφορές. Το στρες σε συνδυασμό με την επιθετική συμπεριφορά μπορεί να συνεισφέρει στην ανάπτυξη επιθετικής οδήγησης και πιθανότατα στην αύξηση ατυχημάτων. Η παρούσα διπλωματική εργασία εκπονήθηκε στα πλαίσια των υποχρεώσεων φοίτησης στο Μεταπτυχιακό Πρόγραμμα Σπουδών με τίτλο «Σχεδιασμός, Οργάνωση και Διαχείρισης Συστημάτων Μεταφορών» της Πολυτεχνικής Σχολής του Αριστοτελείου Πανεπιστημίου Θεσσαλονίκης (Α.Π.Θ.). Το αντικείμενο της διπλωματικής εργασίας είναι η διερεύνηση του επηρεασμού της συμπεριφοράς των φοιτητών οδηγών σε σχέση με την οδική ασφάλεια. Συγκεκριμένα γίνεται μια προσπάθεια κατανόησης των παραγόντων που επηρεάζουν την οδηγική συμπεριφορά των φοιτητών του Α.Π.Θ. και τη συμπεριφορά τους σε σχέση με την οδική ασφάλεια. Αρχικά, παρουσιάζονται τα κύρια θεωρητικά ζητήματα, τα οποία επηρεάζουν την οδική και οδηγική συμπεριφορά των φοιτητών. Στη συνέχεια, γίνεται αναφορά στα μέσα επηρεασμού της συμπεριφοράς σε σχέση με την οδική ασφάλεια (βιωματικές εμπειρίες, καμπάνιες ενημέρωσης και ευαισθητοποίησης, εκπαίδευση, κ.α.), περιγράφεται η κατάσταση που επικρατεί διεθνώς και γίνεται εντοπισμός των δραστηριοτήτων των φορέων στη χώρα μας, που σχετίζονται με την οδική ασφάλεια και τον επηρεασμό της οδηγικής συμπεριφοράς, που θα μπορούσαν να αξιοποιηθούν από τη φοιτητική κοινότητα. Επιπρόσθετα, για την εκπλήρωση των στόχων της εργασίας, κρίθηκε σκόπιμη η πραγματοποίηση έρευνας ερωτηματολογίου, στους φοιτητές του Α.Π.Θ., οι οποίοι κατέχουν δίπλωμα οδήγησης, για τη διερεύνηση των στάσεών τους σε θέματα σχετικά με την οδική ασφάλεια. Η συμπλήρωση των ερωτηματολογίων έγινε μέσω διαδικτυακής φόρμας, η οποία στάλθηκε μέσω ηλεκτρονικού ταχυδρομείου αυστηρά σε φοιτητές του Α.Π.Θ. Συνολικά συμπληρώθηκαν 154 ερωτηματολόγια. Έπειτα, πραγματοποιήθηκε στατιστική ανάλυση των αποτελεσμάτων που εξήχθησαν από την έρευνα του ερωτηματολογίου. Επιπλέον, παρατίθεται η πρόταση εφαρμογής πιλοτικού προγράμματος επηρεασμού της οδικής συμπεριφοράς για το Α.Π.Θ., αφού έχει προηγηθεί όμως μία ανάλυση SWOT για τη διερεύνηση των Ισχυρών και Αδύναμων σημείων, των Ευκαιριών και των Απειλών σχετικά με το Α.Π.Θ. και την πρόταση εφαρμογής πιλοτικού προγράμματος επηρεασμού της οδικής συμπεριφοράς των φοιτητών για το Α.Π.Θ.Τέλος, παρουσιάζονται τα συμπεράσματα που εξήχθησαν από την εργασία αυτή και παρατίθενται κάποιες βασικές προτάσεις.
description: From the initial appearance of vehicles in traffic and in the market, the number of injuries increases dramatically, relatively to the increase of drivers and annual mileage which are recorded every year. Man is the most important factor of causing accidents. The investigation of driver behavior is a very complex subject and may change as a result of coping with stressful driving conditions. The cumulative effect of stress can be considered as essential, because it creates an environment ready to accept aggressive behaviors. Stress combined with aggressive behavior may contribute to the development of aggressive driving and possibly increasing accidents. The present diploma Thesis was prepared in the frame of the educational obligations in the Postgraduate Studies Program entitled: "Planning, Organization and Management of Transport Systems", of the Aristotle University of Thessaloniki (AUTh). The object of this Thesis is to investigate the influence of students drivers’ behavior in road safety. It is attempted to understand the factors affecting driving behavior of AUTh students and their behavior in relation to road safety. Initially, the main theoretical issues are presented, which affect road and driving behavior of students. Then, reference is made to the means influencing behavior, in relation to road safety (personal experiences, information and awareness campaigns, education, etc.), the existing situation internationally and the activities of bodies in our country, related to road safety and influencing driving behavior are identified with the aim to be utilized appropriately by the students community. In addition, for meeting the Thesis main objectives a questionnaire survey has been realized among the AUTh students who are holders of a driving license, in order to investigate their attitudes on issues related to road safety. The completion of questionnaires has been made via a web form, which was sent by e-mail strictly to students of AUTH. A total of 154 questionnaires has been completed and a statistical analysis of the results has been performed. It is also proposed a pilot program to influence road user behavior for AUTh, based on a SWOT analysis exploring the Strengths and Weaknesses, Opportunities and Threats of AUTh in relation to the implementation of a pilot program. Finally, the conclusions from this work and some basic suggestions are given.